[{"text_idx": "#000002", "text": "Yn y gofnod wythnosol yma, byddaf yn trin a thrafod digwyddiadau'r wythnos o'r byd seiclo fel eich bod chi 'up to date' gyda'r holl newyddion."}, {"text_idx": "#000003", "text": "Zdenek Stybar ddaeth i'r brig yn ras gyntaf y clasuron, gan agor cyfrif Deceuninck-QuickStep. Roedd yn rhan o'r dihangiad gwreiddiol o 17, a llwyddodd i aros gyda'r grwp o 6 ddaeth i flaen y ras tua'r diwedd. Ond buddugoliaeth unigol oedd hwn i Stybar, wedi gwrth-ymosodiad crefftus a llwyddiannus o fewn y deg cilomedr olaf. Daeth gweddill y grwp hwnnw dros y llinell derfyn naw eiliad yn ol; Greg van Avermaet yn ail a Tim Wellens yn drydydd/"}, {"text_idx": "#000004", "text": "Y stori fawr, ddadleuol o'r ras hon oedd iddi orfod gael ei stopio oherwydd y byddai'r reidwyr yn dal 'fyny gyda ras y dynion. Roedd gan Nicole Hanselmann (Bigla) fantais iach dros y peloton gan orfodwyd iddi stopio. Gwib glwstwr oedd hi yn y diwedd, gyda Chantaal Blaak yn agor cyfrif Boels-Dolmans am dymor y clasuron. Gorffennodd Marta Bastianelli (Virtu) yn ail a Jip van den Bos (hefyd o Boels-Dolmans) yn drydydd. Daeth perfformiad siomedig gan dim Trek Segafredo, na lwyddodd i gael un reidiwr yn yr ugain uchaf."}, {"text_idx": "#000005", "text": "Buddugoliaeth arall i dim Deceuninck QuickStep ddaeth ar ail ddiwrnod yr Openingsweekend yng ngwlad Belg, gyda Bob Jungels yn rasio i'r fuddugoliaeth mewn steil. Ymosododd yntau o grwp gyfyngedig (oedd yn cynnwys Naesen, Langeveld, Cort a Ballerini) er mwyn croesi'r llinell yn gyntaf. Pe bai'r peloton wedi gweithio'n fwy effeithlon, mae'n debyg iawn y byddai gwib glwstwr wedi eu ffafrio. Daeth llawennydd a llwyddiant i'r Cymro Owain Doull yn ogystal. Wedi ei berfformiad cryf yn Omloop er lles eraill, ymosododd o'r peloton i orffen yn ail o flaen mawrion y clasuron, megis Niki Terpstra orffennodd yn drydydd."}, {"text_idx": "#000008", "text": "Roedd cryn dipyn o rasio draw yn UAE dros wyth cymal cyffrous tu hwnt. Primoz Roglic ennillodd y dosbarthiad cyffredinol wedi perfformiad cryf ar draws y ras."}, {"text_idx": "#000017", "text": "Yn ras y merched, daeth Jip van den Bos i'r brig i sicrhau ail fuddugoliaeth o dri i dim Boels-Dolmans."}, {"text_idx": "#000019", "text": "Mae rhediad ryfeddol Astana yn y rasys cymal yn parhau, wrth i Merhawi Kudus gipio'r dosbarthiad cyffredinol yn nhaith Rwanda."}, {"text_idx": "#000021", "text": "Mae dau achos o ddrygio wedi dod i sylw'r byd seiclo dros yr wythnos diwethaf; gyda dau reidiwr Awstriaidd, Georg Preidler a Stefan Denifl, yn cyfaddef i drallwyso gwaed."}, {"text_idx": "#000022", "text": "Mae Preidler bellach wedi gadael ei dim, Groupama-FDJ, tra bo Denifl heb dim ers iddo adael CCC ym mis Rhagfyr."}, {"text_idx": "#000024", "text": "Dyma gwmwl du dros seiclo unwaith yn rhagor, gyda nifer o reidwyr megis Marcel Kittel a Thibaut Pinot wedi lleisio'u pryderon dros ddyfodol y gamp."}, {"text_idx": "#000026", "text": "Dyma ras sydd wedi datblygu i fod yn un o fy hoff rai dros y blynyddoedd diwethaf, diolch i'w graean a'i heriau eiconig."}, {"text_idx": "#000028", "text": "Mae'n ras sy'n addas i ystod eang iawn o reidwyr, rhai fel Vincenzo Nibali fydd yn hoff o'r graddiannau amrywiol, tra bydd y ddringfa olaf yn ffafrio puncheurs fel Alejandro Valverde."}, {"text_idx": "#000032", "text": "Mae ras y merched yn fyrrach ar 136km, gydag 8 sector graean yn ffurfio 23% o'r ras. Mae Mitchelton-Scott a Boels-Dolmans eisoes wedi cyhoeddi timau cryf ar gyfer y ras."}, {"text_idx": "#000035", "text": "Mae'r ras eleni eto'n llawn o reidwyr gorau'r byd fydd yn brwydro am y dosbarthiad cyffredinol."}, {"text_idx": "#000038", "text": "Gobeithio y gallwch chi ymuno a'r drafodaeth ar Twitter yn y cyfamser!"}]